*Šis straipsnis apie valstybę Pietų Amerikoje. Apie upę skaitykite straipsnyje Urugvajus (upė).*

| Urugvajaus Rytų Respublikaisp. *República Oriental del Uruguay*
 |
| --- |
| 

|  |  |
| --- | --- |
| Urugvajaus vėliava | Urugvajaus herbas |
| Vėliava | Herbas |

 |
| **Himnas:**„Urugvajaus nacionalinis himnas" |
| Urugvajus žemėlapyje |
| **Valstybinė kalba** | ispanų |
| **Sostinė** | Montevidėjas |
| **Didžiausias miestas** | Montevidėjas |
| **Valstybės vadovai** • prezidentas • - • - |  *Luis Lacalle Pou*-- |
| **Plotas**  • Iš viso   • % vandens |   181 034 km2 (89) 1,5 % |
| **Gyventojų**   • 2022  • Tankis |  3 407 213 (132)19,8 žm./km2 (206) |
| **BVP**  • Iš viso  • BVP gyventojui | 202271,161 mlrd. $ (80)20 018 $ (49) |
| **Valiuta** | Urugvajaus pesas |
| **Laiko juosta** • Vasaros laikas | UTC-3 netaikomas |
| **Nepriklausomybė** Paskelbta Pripažinta | (nuo Brazilijos) 1825 m. balandžio 25 d.1828 m. balandžio 28 d. |
| **Interneto kodas** | .uy |
| **Šalies tel. kodas** | 598 |

**Urugvajus** (isp. *Uruguay*), oficialiai **Urugvajaus Rytų Respublika** (isp. *República Oriental del Uruguay*) – valstybė Pietų Amerikos pietryčiuose, prie Atlanto vandenyno ir jo įlankos La Platos. Šiaurėje ir šiaurės rytuose ribojasi su Brazilija, vakaruose – su Argentina. Šalies sostinė ir didžiausias miestas – Montevidėjas.

Istorija
--------

*Pagrindinis straipsnis – Urugvajaus istorija*.
Urugvajaus indėnai (pav. iš 1603 m. kelionės žurnalo, dail. Hendrick Ottsen).
Pagrindiniai dabartinio Urugvajaus teritorijos gyventojais iki europiečių atvykimo buvo čarua genties indėnai, kuriuos į pietus nustumė gvaraniai indėnai iš dabartinio Paragvajaus. Tuometinis gyventojų skaičius galėjo būti maždaug nuo 5000 iki 10000.

Pirmieji europiečiai pasiekė Urugvajų 1536 metais, bet gyvenvietės teritorijoje atsirado tik XVI–XVII amžiais nes joje nebuvo aukso ir sidabro. Šalies teritorija tapo nesutarimų tarp portugalų ir ispanų imperijų objektu. 1603 m. ispanai pradėjo veisti galvijus, tai sudarė prielaidas ekonominiam augimui šiame regione. 1624 metais ispanai įkūrė pirmąją nuolatinę gyvenvietę dabartinėje Urugvajaus teritorijoje – Villa Soriano, pietvakarinėje Negro upės pakrantėje. 1680 metais portugalai pastatė fortą – Kolonija del Sakramentą. Ispanai paspartino Urugvajaus kolonizaciją, norėdami sustabdyti portugalus prie pietinės Brazilijos sienos.

Kolonijiniu laikotarpiu Urugvajus buvo vadinamas *Banda Oriental* – „Rytinis pakraštys", dėl savo geografinės vietos į rytus nuo Urugvajaus upės. Vietiniai gyventojai, atitinkamai buvo vadinami *Orientales* („rytiečiai"), pavadinimas, kuris kartais naudojamas ir mūsų laikais.

Urugvajaus sostinė Montevidėjas buvo įkurta XVIII a. pradžioje, kaip karinis įtvirtinimas, išnaudojant natūralų uostą, bei greitai tapo aktyviu prekybos centru, konkuravusiu su Argentinos sostine, Buenos Airėmis. XIX amžiuje Urugvajus buvo britų, ispanų, portugalų ir vietinių karinių grupuočių įtakos pasidalijimo kovų laukas. 1806 ir 1807 metais britų kariuomenė bandė užimti Buenos Aires karo su Ispanija metu. Todėl 10 000 britų karių 6 mėn. išlaikė Montevidėją užimtą, ruošdamiesi pulti Buenos Aires.

Urugvajaus nepriklausomybės kelias buvo ilgesnis nei kitų Pietų Amerikos valstybių. Nepriklausomybė nuo Brazilijos paskelbta 1825 m. rugpjūčio 25 d. Urugvajaus nepriklausomybę 1828 metais pripažino Didžioji Britanija, Argentina ir Brazilija, pasibaigus Argentinos ir Brazilijos tarpusavio karui.

### Pavadinimo kilmė

Valstybės pavadinimas kilo pagal Urugvajaus upę – Urugvajaus Rytų Respublika yra rytiniame Urugvajaus upės krante. Šis savo ruožtu kilo iš gvaranių kalbos: *uru* – nedideli paukščiai, *gua* žymi kilmininką, *y* – vanduo, taigi „paukščių vanduo, paukščių upė".

Politinė sistema
----------------

*Pagrindinis straipsnis – Urugvajaus politinė sistema*.
Generalinės asamblėjos pastatas
Urugvajus – prezidentinė demokratinė respublika. Šalies ir vyriausybės vadovas – prezidentas. Valdžia suskirstyta į vykdomąją, įstatymų leidžiamąją ir teisminę.

Urugvajaus parlamentas – Generalinė asamblėja, sudaryta iš dviejų rūmų:

* **Senatas**. 30 deputatų renkami pagal proporcinę sistemą. Kiekvieną Urugvajaus departamentą privalo atstovauti ne mažiau kaip du deputatai.
* **Atstovų rūmai**. 99 deputatų renkami pagal proporcinę sistemą. Kaip ir Senate šalies departamentus privalo atstovauti ne mažiau kaip du deputatai.

Deputatai į abiejus rūmus renkami 5 metų kadencijai.

Administracinis suskirstymas
----------------------------

*Pagrindinis straipsnis – Urugvajaus departamentai*.
Urugvajaus departamentai
Administraciniu atžvilgiu Urugvajus suskirstytas į 19 departamentų:

|  |  |
| --- | --- |
| 1. Artigasas
2. Durasnas
3. Floresas
4. Florida
5. Kanelonesas
6. Kolonija
7. Lavaljecha
8. Maldonadas
9. Montevidėjas
10. Paisandu
 | 11. Rio Negras
12. Rivera
13. Roča
14. Saltas
15. San Chosė
16. Sero Largas
17. Sorjanas
18. Takuarembo
19. Treinta i Tresas

 |

Geografija
----------

Urugvajaus fizinis žemėlapis
Dirbtinis Iporos ežeras Takuarembo dep.
Valisos paplūdimiai
*Pagrindinis straipsnis – Urugvajaus geografija*.
Urugvajus yra išsidėstęs Pietų Amerikos pietryčiuose. Šiaurėje ribojasi su Brazilija, vakaruose – su Argentina, pietuose – La Platos estuarija, rytinį pakraštį skalauja Atlanto vandenynas, kurio platūs smėlio paplūdimiai bei uolėti kyšuliais driekiasi daugybę kilometrų. Palei Atlanto pakrantę driekiasi nemažai lagūnų.

Urugvajaus užimama teritorija – 176 220 km², sausumos – 173 620 km², vidaus vandenys užima 2 600 km².

**Sienos**

Iš viso: 1 564 km
* Su Argentina: 579 km
* Su Brazilija: 985 km
* Jūra: 660 km, teritoriniai vandenys 200 jūrmylių.

Urugvajaus reljefas nepasižymi jokiais didesniais kontrastais. Aukščiausioji teritorijos vieta (*Cerro Catedral*) siekia 514 m, o pietuose, ties La Plata, stūkso kelios stačiašlaitės panašaus aukščio kalvos. Visoje teritorijoje driekiasi nuolaidžios kalvos, apaugusios žole ir miškeliais, pavieniais ombu ir introdukuotų eukaliptų giraitėmis.

Ilgiausios upės – Urugvajus (isp. *Río Uruguay*; ilgis – 1600 km), Santa Lusija, Negras, Kuareimas.

**Žemės ištekliai** (1997 m. duomenys)

* Ariama žemė: 7 %
* Ganyklos: 77 %
* Krūmai ir miškai: 6 %
* Kita: 10 %

### Klimatas

Nuosaikus, būdingas subtropikams. Dienos temperatūra karščiausiais vasaros mėnesiais (gruodis – vasaris) retai pakyla virš 35 °C, o žemiausia šalčiausio laikotarpio temperatūra paprastai nebūna žemesnė kaip 10 °C. Kartais pučiant pietų vėjams, vadinamiems *Pampero*, temperatūra nukrinta iki -5 °C. Metinis kritulių kiekis – apie 1000 mm.

Ekonomika
---------

*Pagrindinis straipsnis – Urugvajaus ekonomika*.
Apie 90 % Urugvajaus žemių yra auginami galvijai. Dar auginamos avys, arkliai, kiaulės. Didelę dalį pasėlių šalyje sudaro javai. Ryžiai yra pagrindinis maisto produktas, po jų seka javai ir cukranendrės. Taip pat auginami miežiai, avižos, linų, saulėgrąžų sėklos, cukriniai runkeliai. Salto apylinkėse yra daug vaismedžių sodų, vynuogynų.

Nepaisant to, kad Urugvajus yra daugiausia žemės ūkio valstybė, kad jis priklauso nuo įsivežamų medžiagų šalyje yra pastebima industrializacija. Apie pusę gamybos šakų užima žemės ūkio produktų apdirbimas. Taip pat gaminama elektronikos, transporto įranga, naftos, tekstilės produktai, chemikalai. Šalyje yra randama marmuro, akmens, granito, boksitų. Pelnas iš žvejybos ir miško verslų prisideda prie šalies ekonomikos. Urugvajaus paplūdimiai traukia turistus, daugiausia iš Argentinos.

Eksportuojama mėsa, medvilnė, kailiai, odos, ryžiai, žuvis, pieno produktai. Importuojami įvairūs įrengimai, chemikalai, automobiliai. Pagrindiniai šalies mainų partneriai yra Brazilija, JAV, Argentina, Rusija.

Demografija
-----------

Tradicinis urugvajiečių gėrimas – matė
*Pagrindinis straipsnis – Urugvajaus demografija*.
Urugvajaus gyventojų daugumą sudaro išeiviai iš Europos: ispanai, italai, prancūzai, vokiečiai, portugalai, britai ir kt. Remiantis 2006 metų Nacionalinio gyventojų surašymo duomenimis: 94,6 % gyventojų kildino save iš europiečių, 9,1 % buvo afrikiečių kilmės, ir 4,5 % Pietų Amerikos indėnai. (Respondentai galėjo pasirinkti daugiau nei vieną atsakymą).

Dauguma atvykėlių iš Europos persikėlė į Urugvajų XIX amžiuje. Jie ženkliai paveikė Montevidėjo bei kitų šalis miestų architektūros stilių ir kultūrą. Dėl šios priežastis šiandieninis Montevidėjo labai primena europietišką miestą.

Kaip kuriose Urugvajaus vietovėse atvykėliai kūrėsi ir gyveno koncentruotai: Kolonija Valdensėje, Nueva Helvesijoje, Končiljase, Barkeryje ir pan.

Šalyje stipri ir didelė vidurinioji klasė gyvenanti miestuose. Gyventojų raštingumas yra 96,79 % (1996 duomenys).

*Apie lietuvius Urugvajuje žiūrėkite: Urugvajaus lietuvių bendruomenė*

Religija
--------

Bažnyčia atskirta nuo valstybės nuo 1919 m. Remiantis 2006 metų Nacionalinio gyventojų surašymo duomenimis 47,1 % gyventojų priskiria save katalikams, 23,2 % tikintys „be konkrečios religijos", 17,2 % ateistai arba agnostikai, 11,1 % „krikščionys ne katalikai" (protestantai), 0,6 % Umbanda ar kitų „afro" kilmės religijų išpažintojai, 0,3 % judėjai, ir 0,4 % kiti.

Urugvajus laikomas labiausiai sekuliarizuota Lotynų Amerikos šalimi.

Kultūra
-------

Piriapolio tvirtovė
*Pagrindinis straipsnis – Urugvajaus kultūra*.
Šalies kultūra yra labai turtinga meno ir literatūros tradicijomis. Dabartinė kultūra sugebėjo integruoti skirtingas atvykėlių iš Europos ir vietinių kultūrų įtakas. Urugvajuje galima rasti kolonijinio laikotarpio statinių, taip pat įspūdingų vėlesnio laikotarpio architektūros paminklų. Montevidėjo priemiesčiuose XIX a. pabaigoje atsirado urugvajietiškas tango. Šiuo metu tango, candombe ir murga yra trys pagrindiniai šokio stiliai.

### Sportas

Urugvajuje 1930 m. vyko I pasaulio futbolo čempionatas.

Kita informacija
----------------

* Urugvajaus ryšiai
* Urugvajaus transportas
* Urugvajaus karinės pajėgos
* Urugvajaus tarptautiniai santykiai
* Urugvajaus šventės

Išnašos
-------

1. ↑  Šablonas:Cite CIA World Factbook
2. 1 2  „World Economic Outlook Database, October 2022". *IMF.org*. Tarptautinis valiutos fondas. October 2022. Nuoroda tikrinta 2022-11-25.
3. ↑  Uruguay :: Early period – Britannica Online Encyclopedia
4. ↑  Uruguay :: Early period – Britannica Online Encyclopedia
5. ↑  Colonia del Sacramento, or Colonia, or Colônia do Sacramento (Uruguay) – Britannica Online Encyclopedia Archyvuota kopija 2008-02-07 iš Wayback Machine projekto.
6. ↑  History of URUGUAY
7. ↑  Embassy of the United States of America – Montevideo, Uruguay Archyvuota kopija 2008-06-03 iš Wayback Machine projekto.
8. ↑  National Institute of Statistics Archyvuota kopija 2008-04-13 iš Wayback Machine projekto. duomenys.
9. ↑  „Extended National Household Survey, 2006: Religion" (PDF) (ispanų). National Institute of Statistics. Suarchyvuotas originalas (pdf) 2013-09-27. Nuoroda tikrinta 2008-04-25.

Nuorodos
--------

|  |  |
| --- | --- |
|  | **Vikiteka: Urugvajus** – vaizdinė ir garsinė medžiaga  |

Vikižodynas 

Laisvajame žodyne yra terminas **Urugvajus**

* Urugvajaus Vyriausybės portalas Archyvuota kopija 2018-08-19 iš Wayback Machine projekto.
* Urugvajaus turizmo ministerija
* Lietuvos ambasada Argentinoje ir garbės konsulatas Urugvajuje Archyvuota kopija 2008-05-22 iš Wayback Machine projekto.

|  |  |  |  |
| --- | --- | --- | --- |
| 

| Ž • A • RŠalių sąrašas | Amerika |
| --- |
|  |
| 
**Šiaurės Amerika**
JAV | Kanada | Meksika
Kiti politiniai vienetai: Bermudų salos | Grenlandija | Sen Pjeras ir Mikelonas
**Centrinė Amerika**
Belizas | Gvatemala | Hondūras | Kosta Rika | Nikaragva | Panama | Salvadoras
**Karibų jūros regionas**
Antigva ir Barbuda | Bahamos | Barbadosas | Dominika | Dominikos Respublika | Grenada | Haitis | Jamaika | Kuba | Sent Kitsas ir Nevis | Sent Lusija | Sent Vinsentas ir Grenadinai | Trinidadas ir Tobagas
Kiti politiniai vienetai: Angilija | Aruba | Britanijos Mergelių salos | Gvadelupa | JAV Mergelių salos | Kaimanų salos | Karibų Nyderlandai | Kiurasao | Martinika | Montseratas | Puerto Rikas | Sen Martenas | Sint Martenas | Terkso ir Kaikoso salos
**Pietų Amerika**
Argentina | Bolivija | Brazilija | Čilė | Ekvadoras | Gajana | Kolumbija | Paragvajus | Peru | Surinamas | Urugvajus | Venesuela
Kiti politiniai vienetai: Folklando (Malvinų) Salos | Prancūzijos Gviana | Pietų Džordžija ir Pietų Sandvičo salos  |

 |